NaiveNeuron/SloPal huggingface dataset:
P. Hrušovský, predseda NR SR: (2004-12-09):
(Hlasovanie.) 142 prítomných, 81 za návrh, 39 proti, 21 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o súdoch. Otváram rozpravu. Pýtam sa pánov poslancov, či sa chce niekto prihlásiť do rozpravy k prerokúvanému vládnemu návrhu zákona o súdoch. Nie. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúcimi návrhmi. Páni poslanci, prezentujme sa a hlasujme o návrhu zákona ako o celku. (Hlasovanie.) 142 prítomných, 80 za návrh, 43 proti, 19 sa zdržalo. Konštatujem, že Národná rada Slovenskej republiky vládny návrh zákona o súdoch schválila. Panie poslankyne, páni poslanci, tri poslanecké kluby ma požiadali o prestávku. Vyhlasujem teraz prestávku do 17.30 hodiny. Pripomínam vám slová, ktorá odzneli v záverečnom vystúpení pána podpredsedu vlády Ivana Mikloša. Panie poslankyne, páni poslanci, prerušujem rokovanie do 17.30 hodiny. Panie poslankyne, páni poslanci, ešte by som poprosil, predtým ako sa celkom rozídeme, budeme dnes pokračovať do 19.00 hodiny prerokúvaním ďalších návrhov zákonov, resp. správ tak, ako sú uvedené v návrhu schváleného programu. Zajtra pokračujeme o 9.00 hodine, o 11.00 hodine budeme hlasovať o jednotlivých prerokovaných bodoch. Ak výbor pre financie, rozpočet a menu prerokuje aj návrh na voľbu guvernéra Národnej banky, zajtra o 11.00 hodine by sme prerokovali aj tento novozaradený bod. Po prerokovaní vládneho návrhu zákona o rodine prerokujeme návrh uznesenia, ktorý predniesol, resp. ktorý žiadal zaradiť do programu schôdze pán predseda poslaneckého klubu Smer, je to návrh uznesenia k realizácii dôchodkovej reformy. O 17.30 hodine, páni poslanci, pokračujeme. Pán poslanec Nagy a pán poslanec Farkas, nech sa páči. Pán poslanec Nagy. Páni poslanci. Pán poslanec Nagy. Páni poslanci, pán poslanec Nagy oznamuje členom výboru pre ľudské práva, národnosti a menšiny, zajtra ráno o 8.45 hodine zvoláva rokovanie svojho výboru na Mikulášskej bráne. Takisto pán predseda výboru pre financie, rozpočet a menu zajtra ráno o 8.45 hodine zvoláva rokovanie výboru pre financie, rozpočet a menu. Prerušujem rokovanie do 17.30 hodiny. Ešte sa chcú hlásiť a vyhlasovať pán predseda poslaneckého klubu Hort.
Matejičková, Zuzana, poslankyňa NR SR (2024-05-21):
Pán predseda, dajte, prosím, hlasovať o štvrtom pozmeňujúcom a doplňujúcom návrhu pani poslankyne Stohlovej.
Muňko, Dušan, poslanec NR SR (2015-05-27):
Je skutočne tragédiou, že tá privatizácia prebehla, Slovenských elektrární, tak ako prebehla a že žiadne doklady sa v roku 2006, keď nastúpila vláda Roberta Fica, pán minister Jahnátek má 100-percentnú pravdu, sa nenachádzali. Mne ako štátnemu tajomníkovi trvalo asi pol roka, pokiaľ som dal dokopy komplet zmluvu, zmluvy vzhľadom na ľudí na tej ľavej strane, kde vy dneska sedíte, ktorí ich mali, sme nakoniec skompletizovali zmluvu o predaji Slovenských elektrární a potom samozrejme, že pokiaľ sa týka Gabčíkova. Musím pripomenúť ešte, že, samozrejmá vec, za Vodohospodársku výstavbu zastupoval Havlát, doktor, advokátska kancelária doktora Havláta, ktorá bola zásadne proti prenájmu alebo aj vôbec z hľadiska privatizácií predaju alebo prenájmu Gabčíkova. Tie podmienky, ktoré vtedy nastavili pracovníci alebo manažment Slovenských elektrární, ktorý sa väčšinou skladal z vtedajších koaličných partnerov, boli absolútne nevýhodné a proti slovenským záujmom. Nakoniec celá ešte aj tá kauza potom, že čo bude, keď by sa odstúpilo od zmluvy o prenájme, aká bude zmluvná pokuta. A nakoniec, aby sme tu nehovorili, keď sme to celé dali dohromady a všetky podklady dostala Generálna prokuratúra, tak Generálna prokuratúra spracovala návrh pre Úrad pre verejné obstarávanie. Ale k tomu sa bližšie vrátim vo svojom vystúpení, ako vznikol celý ten problém.
Bugár, Béla, doterajší podpredseda NR SR (2012-04-04):
Marián Kovačócy.
Laššáková, Jana, podpredsedníčka NR SR (2015-03-11):
Vážené pani poslankyne, páni poslanci, otváram druhý rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali páni poslanci Juraj Droba, Martin Fedor, Pavol Frešo, Ladislav Kamenický, Igor Matovič, Ivan Mikloš a Pavol Zajac. Na zahraničnej pracovnej ceste je poslankyňa Národnej rady Oľga Nachtmannová. Teraz podľa schváleného programu by sme mali pristúpiť k druhému čítaniu o vládnom návrhu zákona o odbornom vzdelávaní a príprave a o zmene a doplnení niektorých zákonov (1363). Vzhľadom na to, že pán minister ešte neprišiel, vyhlasujem krátku trojminútovú prestávku. (Krátka prestávka.) (Po prestávke.)
Puci, Róbert, poslanec NR SR (2018-12-03):
Ďakujem pekne. Predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony, v druhom čítaní. Národná rada Slovenskej republiky uznesením č. 1411 zo 17. októbra 2018 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 474 z 20. novembra 2018, Výbor Národnej rady Slovenskej republiky pre financie a rozpočet uznesením č. 333 z 20. novembra 2018, Výbor Národnej rady Slovenskej republiky pre hospodárske záležitosti uznesením č. 301 z 22. novembra 2018 a Výbor Národnej rady Slovenskej republiky pre verejnú správu a regionálny rozvoj uznesením č. 179 z 22. novembra 2018. Z uznesení výborov Národnej rady Slovenskej republiky uvedených pod bodom III spoločnej správy vyplýva 7 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 7 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti uznesením č. 320 z 27. novembra 2018. Týmto uznesením výbor zároveň poveril spoločného mňa ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, skončil som, otvorte, prosím, rozpravu.
Hrnčiar, Andrej, podpredseda NR SR (2019-09-17):
Je 19.01. Musíme, tak nech sa páči, ešte spravodajca.
Šeliga, Juraj, podpredseda NR SR (2021-03-31):
Ďakujem. Pán poslanec Kuffa, nech sa páči.
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 83 poslancov, 50 poslancov sa zdržalo. Tento návrh spravodajcu sme schválili. Pristúpime teda k tretiemu čítaniu . Otváram rozpravu a pýtam sa, kto sa hlási do rozpravy? Pokiaľ nikto, vyhlasujem rozpravu za skončenú. Máte slovo.
Dostál, Ondrej, poslanec NR SR (2019-06-27):
Ďakujem kolegom za reakcie. Pani poslankyňa Milanová, ale my tu neriešime dekriminalizáciu. Nevieme, kto vyhrá voľby, nevieme, aké bude zloženie vládnej koalície, či sa bude dekriminalizovať, nebude dekriminalizovať, ale to je v tejto chvíli úplne jedno. Aj v situácii, keď je považovaná držba pre vlastnú potrebu za trestný čin, aj v tejto situácii je úplne legitímne sa pýtať, či trestom okrem toho, že je taký človek odsúdený na trest odňatia slobody alebo dostane podmienečný trest, či ďalším trestom má byť to, že mu má byť navždy zakázané pôsobiť na školách. A ja tvrdím, že aj v situácii, keď nie je dekriminalizácia, tak ten trest v podobe zákazu činnosti navždy byť učiteľom za jeden džoint je neadekvátny. Hovorili ste o prípadoch, že viete, že obťažovanie, a teda chcete zabezpečiť, zabezpečiť, aby sme eliminovali v školstve tieto úchylné praktiky. Ale s týmto zákonom to nestačí, lebo predpokladám, že mnohí z tých, ktorí, ktorých ste spomínali, neboli, neboli trestne stíhaní za to a ani odsúdení. Tam treba zmeniť iné veci. Tam treba, samozrejme, že oveľa citlivejšie pristupovať k akýmkoľvek podozreniam tohto typu. Pán poslanec Kresák, ja som nemal v úmysle vymenovať všetky skutkové podstaty. Vymenoval som tie, ktoré sa mi zdali nejako relevantné pre porovnanie práve s tým trestným činom. A keď hovoríte ten § 135, že pre vlastnú potrebu je, zodpovedá najviac trojnásobku obvyklej jednorazovej dávky, tak ja upozorňujem vás na slovo „najviac“, doslova „najviac trojnásobku“ zodpovedá aj jeden džoint, jeden. Jeden je tiež najviac trojnásobok.
Hajko, Jozef, poslanec NR SR (2024-09-13):
Vážená pani poslankyňa, vyjadrím sa ja k tomu, čo ste povedali. Toto je klasický príklad, kde treba veľmi citlivo vážiť záujmy súkromného majiteľa a všeobecný záujem štátu. Je to, fakt to je vždy veľmi ťažká vec. A poviem k tomu ešte ďalšiu, ďalšiu vec, že vždy sú dôležité, samozrejme, jasné, jednoznačné pravidlá. Ale to je stále málo, veľmi dôležité je aj ich vymáhateľnosť. Ja sám som mimoriadne znepokojený, ja mám rád prírodu takisto, keď vidím ako sa, kto sa všetko pohybuje v tých našich lesoch, a keď ma ide prejsť bicykel na chodníku, ktorý preňho, ktorý mu vôbec nepatrí, tomu cyklistovi, a keď ešte keď sa ohradím, tak ide ma zmlátiť, hej? Tej agresivity je obrovské množstvo v našej prírode, vlastne takisto ako v celej spoločnosti, ale človek by čakal, že ľudia si idú oddýchnuť do prírody a tá agresivita tam kvitne šialeným spôsobom. Preto ak majú byť jasné pravidlá, ten zákon musí byť taký, aby bol vymáhateľný. To znamená, ak je ochrana záujmov v prírode nedostatočne vymáhaná, tak treba to jednoznačne zmeniť. S tým, v tom s vami úplne súhlasím. Tiež som proti tomu, aby tento zákon umožňoval vjazd tých spomínaných štvorkoliek a motoriek a tak ďalej do prírody. Preto ak tento zákon smeruje k tomu, že to bude voľnejšie, tak jednoznačne ako to treba, to treba zatrhnúť, to ako nie je riešenie. Vy ste spomínali, že sú tam niektoré nejasnosti, napríklad keď niekto dostane prístup, povolenie prístupu na svoj pozemok, tak musí prejsť cez iné pozemky. Áno, je to vážna vec, preto hovorím aj, nevyznám sa veľmi v tomto zákone, priznám sa, ja len principiálne sa k tomu vyjadrujem. Zákon by mal byť napísaný úplne jasne, jednoznačne a opakujem, mal by byť vymáhateľný. A takto treba aj pristupovať k navrhova... (Prerušenie vystúpenia časomerom.)
Pellegrini, Peter, predseda NR SR (2023-12-08):
Prosím, prezentujme sa a hlasujme o návrhu pána spravodajcu na pridelenie tohto návrhu zákona výborom a určenie lehoty na jeho prerokovanie. (Hlasovanie.) Prítomných 141 poslancov, za 80, proti boli 5, zdržalo sa 54 poslancov, nehlasovali 2 poslanci. Konštatujem, že sme tento návrh schválili. Poprosím pána spoločného spravodajcu z výboru pre financie a rozpočet poslanca Zdenka Svobodu, aby uviedol hlasovanie v treťom čítaní o návrhu uznesenia k návrhu na vyslovenie súhlasu Národnej rady so Zmluvou medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam, tlač 33. (Hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam , tlač 33.)
Danko, Andrej, podpredseda NR SR (2024-05-21):
Ďakujem, pani poslankyňa, zaznamenajú to technici. Pokračujeme ďalej. Takže sme v rozprave. Otváram rozpravu ešte raz a pýtam sa... teda sme v písomne prihlásených poslancoch. Za, ako poverený člen poslaneckého klubu, pani poslankyňa Stohlová, nech sa páči.
Kollár, Boris, predseda NR SR (2021-10-26):
Teraz sa hlási o slovo spravodajca, nech sa páči, máte slovo.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 131 (potlesk a radostný pokrik), za návrh hlasovalo 68, proti 3, zdržalo sa 59 poslancov, 1 nehlasoval. Konštatujem, že návrh bol schválený. Teraz budeme hlasovať o návrhu poslancov, ktorí navrhujú, aby sa voľba člena Súdnej rady (tlač 430) vykonala tajným hlasovaním. Prezentujme sa a hlasujme. Hlasujeme o tom, že voľba členov Súdnej rady sa vykoná tajným hlasovaním. (Hlasovanie.) Prítomných 131 poslancov, za 73, proti 58. Konštatujem, že sme schválili tento návrh. Teda pristúpime k tajnému hlasovaniu o návrhu na voľbu členov Súdnej rady (tlač 430), ktoré vykonáme spolu s opakovanou voľbou kandidáta na člena disciplinárneho senátu (tlač 419). [Pokračovanie rokovania o návrhu na voľbu člena Súdnej rady Slovenskej republiky (tlač 430) a o návrhu na voľbu kandidátov na člena disciplinárneho senátu (tlač 419) – opakovaná voľba.] Tajné hlasovanie vykonáme na dvoch hlasovacích lístkoch. (Ruch v sále.) Svoju voľbu, tak ako vždy, vyjadríte na obidvoch hlasovacích lístkoch pri mene a priezvisku kandidáta tak, že označíte alternatívu, za ktorú hlasujete „za“, „proti“ alebo „sa zdržiavam“. Hlasovací lístok je neplatný, ak nie je voľba označená alebo ak je hlasovací lístok menený alebo doplňovaný. Prosím teraz všetkých overovateľov, aby sa ujali svojej funkcie, a súčasne pristúpime k vykonaniu tajného hlasovania. (Akt tajného hlasovania.)
M. Číž, podpredseda NR SR: (2008-12-03):
(Hlasovanie.) 132 prítomných, 130 za, 1 sa zdržal, 1 nehlasoval. Konštatujem, že tieto návrhy zo spoločnej správy sme schválili. Máte slovo.
Danko, Andrej, predseda NR SR (2020-02-21):
Ďakujem. Pán poslanec Pavelka. Pani poslankyňa, nemusíte hneď preklikovať, aby som prečítal mená, Cigániková, Remišová a pán poslanec Galko. Pán poslanec Pavelka stráca poradie. Pani poslankyňa Cigániková. Druhýkrát stráca poradie. Pani poslankyňa Remišová. Druhýkrát stráca poradie. Pán poslanec Galko. Stráca poradie. Pán poslanec Pavelka. Stráca poradie. Vážené panie poslankyne, vážení páni poslanci, vyčerpali sme všetky a... Prešli sme a vyjadrili sa všetci prihlásení poslanci, resp. tí, ktorí stratili nárok v rozprave, neboli prítomní v sále. Teda v zmysle rokovacieho poriadku sa pýtam, či sa chce niekto prihlásiť do rozpravy ústne. Uzatváram možnosť prihlásenia. Jeden pán poslanec. Nech sa páči.
Hrušovský, Pavol, podpredseda NR SR (2010-12-15):
Ešte raz, pán poslanec.
Grendel, Gábor, podpredseda NR SR (2021-09-21):
Tri faktické poznámky na vystúpenie pána poslanca. Nech sa páči, pán poslanec Mizík.
Grendel, Gábor, podpredseda NR SR (2020-11-26):
Pán poslanec, toto vôbec nemá procedurálny charakter. Takže ani mi to nemusíte písomne priniesť. Nedám o tomto hlasovať. (Ruch v sále a zaznievanie gongu.) Keďže nie sú ďalšie procedurálne, keďže nie sú ďalšie procedurálne návrhy, pokračovať budeme v prerušenom rokovaní hlasovaním o bode 28 schváleného programu, ktorým je druhé čítanie o vládnom návrhu zákona, ktorý sa mení a dopĺňa, ktorým sa mení a dopĺňa zákon č. 395/2002 o archívoch a registratúrach (tlač 259). Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Petrovi Dobešovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 259.)
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 132 poslancov, za 110, proti žiadny, zdržalo sa 21, nehlasoval 1. Konštatujem, že sme schválili návrh novely zákona č. 576/2004 Z. z. o zdravotnej starostlivosti. Pristúpime k hlasovaniu o bode 52 schváleného programu, ktorým je druhé čítanie o návrhu poslanca Fecka na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy, tlač 1255. Dávam slovo spoločnému spravodajcovi z výboru pre pôdohospodárstvo a životné prostredie Jánovi Szőllősovi, aby hlasovanie uvádzal. Janko, ďakujem pekne, konečne sa mi to podarilo. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1255.)
Ďuriš Nicholsonová, Lucia, podpredsedníčka NR SR (2018-10-24):
Teraz dávam slovo spravodajcovi z ústavnoprávneho výboru, poslancovi Kresákovi, aby informoval Národnú radu o výsledku rokovania výboru, aby odôvodnil návrh a stanovisko gestorského výboru. Nech sa páči, pán poslanec Kresák. (Krátka pauza pre neprítomnosť rečníka.)
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 135 prítomných, 105 za, 1 proti, 27 sa zdržalo, 2 nehlasovali. Konštatujem, že sme schválili vládny návrh novely zákona č. 461/2003 o sociálnom poistení . Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 323/2015 o finančných nástrojoch financovaných z európskych štrukturálnych a investičných fondov, tlač 360. Dávam slovo spoločnému spravodajcovi z navrhnutého gestorského výboru pre financie a rozpočet poslancovi Igorovi Válekovi, aby hlasovanie uviedol. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 360.)
Ďuriš Nicholsonová, Lucia, podpredsedníčka NR SR (2016-10-21):
Pán poslanec Grendel, nech sa páči.
Kamenický, Ladislav, poslanec NR SR (2023-06-21):
Ďakujem pekne. Pán poslanec Viskupič, plačete na nesprávnom hrobe. Ja neviem, prečo ste nám tu čítali to vyhlásenie sociálnych partnerov. Myslím si, že patrilo úplne niekomu inému a nie strane SMER. Strana SMER v Národnej rade rieši podstatné veci, ktoré trápia ľudí, a to je zdražovanie potravín a vy ste tomu tiež prispeli, si myslím, tým, že vy ste v prvom kilečku zaviedli to, že sa vlastne cenové vývoje prestali nejakým spôsobom sledovať. Ja keď som sa rozprával so šéfkou Slovenskej obchodnej inšpekcie, tá mi jednoznačne potvrdila, akonáhle štát začne kontrolovať cenové vývoje, tak všetky reťazce, všetci tí, ktorí sa zúčastňujú toho, že aké sú vysoké ceny na Slovensku, potravín, tak začnú sa veľmi ináč správať a zrazu tie ceny zázračne začínajú klesať, a to je návrh nášho zákona, ktorý tu predkladáme. Slovenský trh je relatívne veľmi malý a keď sa tu budeme baviť o konkurencii, tak potom musíme sa baviť o tom, ako prilákať tie ďalšie reťazce na slovenský trh. Je tu dominantná úloha niektorých reťazcov, a to určuje aj to, že realitou je to, že na Slovensku sú v podstate mnohé, mnohé potraviny oveľa drahšie ako v okolitých krajinách. A pravdou je taj to, že štátna pomoc v ostatných krajinách je osemkrát vyššia pre slovenských výrobcov, ako na Slovensku, a pravdou je aj to, čo ste povedali, že tie slovenské výrobky sú drahšie a preto musí byť tá štátna pomoc, aby sa potom ceny na základe tohto potom znižovali, lebo ten benchmark sú slovenské potraviny. Však nemôžu, keby sa predávali potraviny za ceny, ja neviem, poľského masla, no tak slovenské maslo sa vôbec nepredá. Štát musí pomáhať a tým, že pomôže výrobcom, bude znižovať cenu potravín. Toto je proste realita. Takže ja hovorím, a čo sa týka sociálneho dialógu, nám nič nevyčítajte. My sme robili aj odborné diskusie, ktoré ste tu kritizovali, nie je pravda to, čo ste tu hovorili.
Kamenický, Ladislav, poslanec NR SR (2023-05-05):
Ďakujem pekne. Chcem poďakovať mojim kolegom Faičovi a Takáčovi za predloženie návrhu tohto zákona. Je to séria z troch zákonov, ktoré budeme dnes predkladať práve k problému, ktorý najviac trápi ľudí na Slovensku, a to je zdražovanie. Ceny neuveriteľným spôsobom stúpajú a chcel by som upozorniť iba na niektoré, na pár čísel, ktoré som si pripravil k tejto, tomuto zákonu. Keď sa pozrieme len na porovnanie roku 2022 s rokom, s marcom 2023, tak v roku 2022 potraviny rástli o 19,3 %. Mysleli sme si, že to bude ten vrchol, ale mýlili sme sa a vzhľadom aj na situáciu, ktorú, ktorá je tu na Slovensku, tak cenový vývoj poskočil vo februári na 28,6 % a v marci na 29 %. To sú alarmujúce čísla. Chcem upozorniť na niektoré druhy potravín, ktoré zdraželi neuveriteľným spôsobom. Keď si zobereme mlieko, syr a vajcia, v roku 2022 stúpli o 20 %. V roku dvadsa... marci ´23 je to už 35,7 %. To sú alarmujúce čísla. Treba toto riešiť, vláda sa tým nezaoberá a musíme to zobrať ako parlament do vlastných rúk. Zelenina. V roku ´22 stúpla o 20 %, v roku ´23 v marci o 32,1 %. A keď zobereme takú základnú potravinu, ako je mäso, tak z 18 % v roku ´22 zdražovania stúpli, stúplo mäso v marci o 30,5 %. Mnohých ľudí na Slovensku trápi, napríklad na Kysuciach, na Orave, práve problém napríklad s palivovým drevom. Lebo mnohí si dokurujú. Majú, samozrejme, nemajú, všetci nie sú plynofikovaní, takže niektorí aj kúria priamo pevnými palivami a spomeniem dve alarmujúce čísla. V roku ´22 palivové drevo zdraželo o 25 %, ale v roku, v marci roku 2023 45,5 %. Toto už je skutočne hrozivé číslo, s ktorým treba niečo robiť. To, čo povedal pán predkladateľ Vladko Faič, chcem upozorniť na to, že ministerstvo financií je práve tým orgánom, ktorý to, v ktorého gescii je cenová politika Slovenskej republiky, a je dôležité, aby bola prijatá koncepcia cenovej politiky na Slovensku. My vždy, keď sme si to dali do programového vyhlásenia vlády, tak aj túto koncepciu sme dodržiavali a dnes je skutočne mimoriadna situácia. Je to najvyššie zdražovanie za posledné desiatky rokov a treba to jednoznačne riešiť. Čo sa týka informačných systémov, budeme tu preberať ešte jeden zákon, ktorý práve hovoril o tom, že je potrebné, aby sa tri roky dozadu evidovali ceny, ktoré používajú cenové reťa... teda reťazce a bez, bez tejto evidencie nie je možné kontrolovať cenový vývoj na Slovensku. Čiže my chceme, aby informačné systémy ministerstva financií evidovali ceny, takisto aby Slovenská obchodná inšpekcia sa zaoberala cenovými nárastami. Potrebujeme jasné dáta a potrebujeme jasné opatrenia na to, aby sme vedeli s, so zdražovaním bojovať. Ja, samozrejme, vypočujem si ďalšie dva návrhy, ktoré predkladá strana SMER – sociálna demokracia. Je to komplexný balík, takže budeme pokračovať v tejto diskusii. Ďakujem pekne za pozornosť.
Krajniak, Milan, poslanec NR SR (2016-10-21):
Vážení kolegovia poslanci z klubu OĽANO, o nikom z vás som nepovedal, že si myslím, že ste šašovia alebo že ako strana OĽANO nemáte program. Ja si mnohých z vás vážim, dokonca viacerých z vás mám rád podľa toho, ako som vás tu spoznal. Ja si myslím a povedal som, že pán Matovič je parlamentný šašo. A to si myslím, tak som to otvorene povedal. Nevzťahoval som to na poslanecký klub OĽANO ani na nikoho z vás. Čo sa týka toho, ešte chcem povedať jednu poznámku. Mne keď sa niečo nepáči alebo s niečím nesúhlasím, tak to poviem a je mi jedno, či ten človek je z opozície alebo z koalície, lebo mám pocit, že tak by to malo byť. Ak sa mi niečo páči, tak to rovnako poviem verejne a pochválim toho človeka, tak ako som napísal podľa mňa pozitívny článok o pánovi kolegovi Feckovi alebo aj o pánovi ministrovi Kažimírovi, keď sa mi zdalo, že urobil niečo, za čo ho treba pochváliť. A vždy to tak budem robiť, lebo to je zdravý rozum, aby sme sa takto v parlamente správali. Pán poslanec Číž, ja rozumiem tomu, čo hovoríte. Problém je iba v jednom, že tak ako tu pán Matovič urážal v priamom prenose tesne predo mnou, osobne urážal kolegov poslancov, tak to v tejto snemovni vo svojich vystúpeniach robil aj pán minister Kaliňák a pán premiér Fico. Osobne osočoval poslancov. Ak sa má úroveň rokovania tohto parlamentu zlepšiť, tak potom si to treba priznať alebo aspoň v zákulisí dohovoriť kolegom, že aby ten rovnaký meter platil pre každého.
Vitteková, Anna, poslankyňa NR SR (2014-07-04):
Ďakujem pekne. Dobré ráno. Vážená pani predsedajúca, kolegyne, kolegovia, dovoľte mi, aby som vás informovala o prerokovaní uvedeného vráteného zákona v ústavnoprávnom výbore. Predseda Národnej rady rozhodnutím z 3. júla 2014 pridelil zákon vrátený prezidentom na prerokovanie Ústavnoprávnemu výboru Národnej rady, ktorý učil aj ako gestorský. Prezident Slovenskej republiky vo svojom rozhodnutí z 3. júla 2014 uviedol dôvody vrátenia a v časti III navrhoval aj pripomienky. Ústavnoprávny výbor na svojej 77. schôdzi 3. júla 2014 prerokoval pripomienky prezidenta Slovenskej republiky uvedené v časti III jeho rozhodnutia bod bodmi 1 až 3 k čl. V uvedeného zákona. Uznesením č. 447 z 3. júla 2014 odporúčal prezidentom vrátený zákon schváliť v pôvodnom znení. Ako gestorský výbor rokoval Ústavnoprávny výbor Národnej rady 3. júla 2014 a po opätovnom prerokovaní odporúča Národnej rade hlasovať takto: spoločne o všetkých troch pripomienkach prezidenta uvedených v časti III tejto správy so stanoviskom gestorského výboru neschváliť. O zákone ako celku so stanoviskom gestorského výboru vrátený zákon schváliť v pôvodnom znení. Správa ústavnoprávneho výboru o prerokovaní prezidentom vráteného zákona (tlač 1091a) bola schválená uznesením ústavnoprávneho výboru č. 448 z 3. júla 2014. Ústavnoprávny výbor zároveň poveril mňa ako spravodajkyňu, aby informovala Národnú radu Slovenskej republiky o výsledku rokovania výboru. Pani predsedajúca, otvorte, prosím, rozpravu.
Dostál, Ondrej, poslanec NR SR (2023-12-19):
(Povedané súbežne s predsedajúcim.) ... celý zákon a bude môcť byť, bude môcť byť spochybnený celý zákon na Ústavnom súde. Veď ak to chcete riskovať, že celý zákon bude spochybnený na ústavný zákon, nie jednotlivé ustanovenia, tak to urobte. Ja dávam návrh podľa § 146 ods. 1 rokovacieho poriadku, aby ste prerušili rokovanie a že dovtedy, kým ústavnoprávny výbor nezaujme stanovisko, či Národná rada mala hlasovať o bodoch pozmeňujúceho návrhu poslanca Galka k parlamentnej tlači 97, ktoré v rozprave predniesol správne. (Potlesk.)
Ľ. Petrák, poslanec: (2009-09-09):
Ja si dám len takú rečnícku otázku, to znamená pôsobenie pre blaho občanov vo verejnom záujme je neprijateľné a robenie biznisu poslanca Národnej rady prijateľné? Ďakujem pekne.
Šedivcová, Viera, poslankyňa NR SR (2013-10-29):
Teraz budeme hlasovať o návrhoch podaných poslancami v rozprave. Prosím, pán predseda, dajte hlasovať o prvom bode návrhu pani poslankyne Jurinovej.
Poliačik, Martin, poslanec NR SR (2015-01-29):
Ľudo, ja nadviažem na to, čo si povedal na konci svojho príspevku o tom, ako dlho si kto čo pamätá, ľudia si nebudú zrejme pamätať túto vládu, v čo dúfam. Ale ono ani sám pán premiér si nepamätá svoje vlastné slová. Dňa 8. 8. 2012 bol tiež štvrtok, ako je dnes, to znamená, bola hodina otázok. A pán Goga sa vtedy pýtal: Vážený pán predseda vlády, viete nám povedať, komu sa sporenie v II. pilieri neoplatí, aký je váš názor na dobrovoľný vstup mladých do II. piliera? No a pán premiér vtedy dal tú svoju klasickú omáčku. A popri tom povedal: „Kto tu nechce vidieť riziká, nech ich nevidí, ale ďalšia šanca na prehodnotenie účasti v II. pilieri nepríde.“ Ani nie dva roky po tom zrazu sme prišli na to, že máme dieru v štátnom rozpočte, že pred voľbami treba z niečoho hodiť peniaze, aby sme mohli deti nechať vlakom cestovať, dôchodcov nechať vlakom cestovať, bez ohľadu na to, či majú, nemajú sociálne štipendium, či majú, nemajú vysoký dôchodok, že treba začať rozdávať cukríky ježiškovské pred voľbami, tak ako to SMER vždycky zvykne robiť. A z toho dôvodu sa nám II. pilier ide otvárať znovu. Takže nielenže ľudia rýchlo zabúdajú, lebo aj pán premiér, ktorý tu opäť prichádza s narúšaním systému dôchodkového, veľmi rýchlo zabúda na to, čo sám pred dvoma rokmi povedal.
Mikloško, Jozef, poslanec NR SR (2015-03-24):
Ďakujem za všetky tri poznámky. Tak pánovi Bugárovi som to povedal, že ja som chcel zdôrazniť, že zmeniť systém vydávania obojjazyčne alebo jednojazyčne rodných listov je vlastne vec systémová, ale jednoduchá. Proste na to netreba robiť veľkú túto, to dobrý softvér čiže spraví veľmi rýchlo. Ja som bol svojho času podpredseda vlády prvý pre ľudské práva, čiže troška o tom niečo viem, a ten prvý zákon o ombudsmanovi, ktorý bol hotový v roku 1992, pričom republiky si ho mohli v roku 1993 prevziať, sa vykašľali na to, desať rokov tu stál. To bol môj zákon, spolu s mojou komisiou, ktorú som ešte robil voľakedy vo federáli. Ale to už je samochvála. Čo sa týka pána Poliačika, no tak veľmi tolerantne mi nandal. Ja si myslím, že ústava je momentálne vytesaná do skaly. Niekto iný ju môže vytesať znova tam, ale potrebuje na to dosť silné dláto deväťdesiatich ľudí. Americká ústava už dvesto rokov platí. A teda veľmi sa snažia tam nič nedať, aby platila tak, ako platila na začiatku. Teraz vy začínate napríklad s eutanáziou. TASR vydala krásnu správu, pani Kiššová zo SaS-ky, je jej členkou, celkove väčšinový názor, aby s eutanáziou sa tu začalo a tak ďalej. Čiže jednoducho sa mi zdá, že je to choré. A čo sa týka pána Kuffu, tak vlastne ďakujem mu za jeho podporu. A, samozrejme, ľudské práva tu treba prediskutovať a raz na celý rok zavolať sem všetkých tých, ktorých sa to týka. A vtedy si naozaj budeme môcť povedať, kde stojí Slovensko v tomto smere. Ďakujem.
P. Paška, predseda NR SR: (2009-12-01):
(Hlasovanie.) 138 prítomných, 133 za, 5 sa zdržali. Sme v treťom čítaní . Otváram rozpravu. Nemá záujem o rozpravu nikto. Vyhlasujem ju za skončenú a budeme hlasovať.
Dubačová, Viera, poslankyňa NR SR (2019-05-16):
Ja sa chcem poďakovať pani kolegyni Milanovej teda za podporu. A áno, náš návrh, tento celý balík zákonov, ktoré sme pripravili na podporu investigatívnej žurnalistiky a všeobecne na podporu pre novinárov, vlastne začalo to v tom období, ktoré nie je tak veľmi dávno, a keď ešte bývalý premiér sa rozhodol, že nebude odpovedať, nebude odpovedať na otázky novinárom. A viem, že aj Tlačová rada vtedy vyjadrila vážne znepokojenie nad tým aj nad postupom úradu vlády, ktorý odmietal vtedy odpovedať, konkrétne Denníku N, denníku Sme, a považoval to, Tlačová rada to považovala za porušenie slobody tlače obmedzením prístupu novinárov k informáciám. A ja si myslím, že to je práve aj tá služba pre verejnosť, že ľudia majú právo a potrebujú informácie práve v tejto dobe a v tomto čase. A s tým súvisí potom aj tá ochrana novinárov, o ktorej kolegyňa rozprávala, že áno, v tejto dobe a v tomto čase tá ochrana novinárov, vidíme tie útoky na novinárov a hlavne zvlášť novinárov, ktorí sa venujú korupciám, korupčným aféram, a v tejto spoločnosti je naozaj veľmi potrebná. Novinár je ohrozený v súčasnosti a my si myslíme, že, že toto je práve ten spôsobom, ako, ako ich chrániť. Ďakujem.
V. Veteška, podpredseda NR SR: (2007-05-18):
Prosím mikrofón pánovi poslancovi Frešovi.
Vorobelová, Slavěna, poslankyňa NR SR (2023-03-28):
Ďakujem všetkým za faktické pripomienky. Ja nespochybňujem pomoc ľuďom ani rodinám. Ako som povedala, som aj za tisíc euro, 1 500, 5-tisíc. Najmä ale v konečnom dôsledku to musia zaplatiť predsa ľudia. Nie sme krajina zázrakov ani neobmedzených možností. Čiže ak chceme tú demokraciu a chceme tú účasť vo voľbách, tak poďme, ako tu bolo povedané mojím predrečníkom v rozprave, opačnou cestou, poďme možno udeľovať pokuty, kto sa volieb nezúčastní, ale to by sa nehodilo do piár strany OĽANO.
Laššáková, Jana, podpredsedníčka NR SR (2012-07-31):
Pán poslanec Martvoň.
T. Cabaj, podpredseda NR SR: (2009-06-25):
Len pripomínam, že o 14.00 hodine máme hodinu otázok, potom sú písomné odpovede na interpelácie a interpelácie a podľa schváleného programu potom budeme pokračovať  v druhom a treťom čítaní o zákone, ktorý prerokúvame v skrátenom legislatívnom konaní. Prajem všetkým dobrú chuť. (Prerušenie rokovania o 12.03 hodine.) (Pokračovanie rokovania o 14.00 hodine.) Siedmy deň rokovania 39. schôdze Národnej rady Slovenskej republiky 25. júna 2009 o 14.00 hodine
R. Raši, minister zdravotníctva SR: (2009-12-01):
Účelom návrhu zákona je v čl. I legislatívne upraviť zlúčenie Všeobecnej zdravotnej poisťovne a Spoločnej zdravotnej poisťovne, akciových spoločností, k 1. januáru 2010, pričom právnym nástupcom bude Všeobecná zdravotná poisťovňa, akciová spoločnosť, s cieľom udržania silného sociálneho charakteru štátnej zdravotnej poisťovne, pričom odhad celkových úspor a efektívnosti pri existencii jednej zdravotnej poisťovne štátu v strednodobom a dlhodobom horizonte oproti súčasnému stavu je významný, čím je možné aj výraznejšie znižovať dosah hospodárskej krízy. V čl. II sa stanovuje percento poistného plateného štátom za poistencov štátu z priemernej mesačnej mzdy spred dvoch rokov stanovenej Štatistickým úradom Slovenskej republiky. Realizácia návrhu zákona je v súlade so schváleným štátnym rozpočtom na rok 2010 a nebude mať dopad na štátny rozpočet, rozpočty obcí a vyšších územných celkov. Materiál sa predkladá v skrátenom legislatívnom konaní podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Vážené pani kolegyne, vážení páni kolegovia, vážené panie poslankyne, poslanci, prosím vás o podporu predloženého návrhu zákona. Ďakujem.
Ďuriš Nicholsonová, Lucia, podpredsedníčka NR SR (2017-04-06):
Na vaše vystúpenie, pani poslankyňa Jurinová, registrujem osem faktických poznámok. Končím možnosť prihlásiť sa s faktickou poznámkou. Ako prvý pán poslanec Mihál, nech sa páči.
Mikloško, Jozef, poslanec NR SR (2014-06-06):
Ďakujem. Ja uznávam, čo povedal pán minister Mihál, že fakt, že sú tu ľudia, ktorí nie svojou špekuláciou alebo vinou deti nemajú, takže to je iný balík, ktorý tiež určite treba riešiť, možno aj od prípadu k prípadu. Tiež je dôležité na nich nezabudnúť. Určite sa to nedá porovnať s ľuďmi, ktorí tých detí majú viacej. Dobre si ich vychovali, celý čas platili odvody, teda platili aj na tých, ktorí tie deti nemali a teraz nejakým spôsobom to zohľadniť, že nemajú veľký dôchodok, pretože stále boli doma a starali sa. Proste ide aj o zrovnoprávnenie tých matiek, ktoré celý život presedeli doma, starali sa o deti a nepracovali, nemali kariéru, nemali nič. Mali svoje deti, tie im teraz môžu svoje veci vrátiť. Navštevujem domovy dôchodcov a tam som prekvapený tým, že aj tí drahí, aj tí lacnejší, aj tí štátni, je veľa ľudí, ktorí tam išli preto, že svoj byt predali a dali peniaze deťom, rozdali alebo dokonca vnukom a vzápätí, keď tí vnuci alebo tie deti im majú pridať 50 euro na mesiac, keď už ceny stúpli a štát na to nedáva, tak naraz donesú papier, že nemajú, že sú bezmajetní, hoci mesiac, pár mesiacov predtým získali veľké peniaze. Stačí tam to čestné prehlásenie a nie nejaké majetkové priznanie. Čiže tam je tiež nespravodlivosť, že mnohí, mnohé deti zabúdajú na svojich rodičov v domovoch dôchodcov a to je vážnou chybou. Ďakujem.
Nemky, Martin, poslanec NR SR (2018-12-07):
Pán predseda, prosím, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre nezlučiteľnosť funkcií. Ďalej že za gestorský výbor určuje ústavnoprávny výbor s tým, aby výbory prerokovali návrh ústavného zákona v druhom čítaní do 25. januára 2019 a v gestorskom výbore do 28. januára 2019.
P. Paška, predseda NR SR: (2006-10-17):
Pán poslanec Novotný, chcete reagovať na faktickú poznámku? (Odpoveď z pléna.) Nie. Ďakujem pekne. Vážené pani poslankyne, páni poslanci, prerušujem rokovanie o tomto bode programu. Budeme pokračovať v rokovaní o ňom po hlasovaní ústne prihláseným do rozpravy pánom poslancom Janišom. Vážené pani poslankyne, vážení páni poslanci, chcem vás požiadať, aby ste sa vrátili do rokovacej siene, aby sme mohli tak, ako sme sa dohodli pri schvaľovaní programu 5. schôdze, začať hlasovať o prerokovaných bodoch programu tejto schôdze. Vážené pani poslankyne, páni poslanci, pristúpime k hlasovaniu o prerokovaných bodoch programu a ako o prvom z nich budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Je to tlač 91. Prosím spravodajkyňu z ústavnoprávneho výboru pani poslankyňu Luciu Žitňanskú, aby uviedla hlasovanie.
Žiga, Peter, podpredseda NR SR (2024-04-18):
Otváram rozpravu. Do rozpravy som dostal šesť príspevkov. Pani Jaurová, pán poslanec Grendel, Kleinert, Dubéci, Dostál a pán poslanec Bužo. S procedurálnym návrhom pán poslanec Grendel?
Číž, Miroslav, podpredseda NR SR (2015-07-01):
Pani poslankyňa Mezenská.
Mačicová, Zdenka, poslankyňa NR SR (2024-04-17):
Vážený pán predsedajúci, vážené pani poslankyne, páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 137a. Národná rada Slovenskej republiky uznesením č. 111 z 13. februára 2024 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 137, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplývajú štyri pozmeňujúce návrhy. Gestorský výbor odporúča hlasovať o bodoch jedna až štyri v IV. časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 31 z 15. apríla 2024. Týmto uznesením na výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predstavila návrhy v zmysle príslušných ustanovení zákona o rokovanom poriadku Národnej rady. Pán predsedajúci, prosím, otvorte rozpravu.
Kollár, Boris, predseda NR SR (2022-03-30):
Prosím, prezentujme sa a hlasujeme. (Hlasovanie.) Prítomných 125 poslancov, za 49, proti 8, zdržalo sa 67, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o bode 60 programu, je to prvé čítanie o návrhu poslancov Pellegriniho, Sakovej, Rašiho, Tomáša, Šutaj Eštoka a Žigu na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja, tlač 921. Dávam slovo poslancovi Jánovi Blcháčovi, aby ako spravodajca z výboru pre financie a rozpočet hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša, Matúša Šutaj Eštoka a Petra Žigu na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 921.)
Richter, Ján, minister práce, sociálnych vecí a rodiny SR (2016-09-22):
Ďakujem pekne, pani poslankyňa, za otázku. Chcem vás ubezpečiť, že naše ministerstvo problém, na ktorý sa pýtate, rieši, pretože ide o problém, ktorý sme zdedili, zhodou okolností po vláde Ivety Radičovej. Dozaista viete, že zákon bol v tejto podobe prijatý 8. decembra 2010 a jeho predkladateľom bol vtedy vtedajší minister, terajší poslanec pán Jozef Mihál. Rozumiem vašej obave, že hranica 50-tisíc členov je vysoká. Treba povedať, že to nebola vtedy úprava zákona len v rezorte práce, sociálnych vecí. Podobným spôsobom na základe dohody sa upravovala dotačná politika viacerých rezortov za rovnakých podmienok ako v podmienkach rezortu práce, sociálnych vecí a rodiny. Práve z tohto dôvodu a tých istých pochybností, ako aj na základe našej systematickej komunikácie a spolupráce so strešnými organizáciami zdravotne postihnutých to bolo už naše vedenie ministerstva práce, sociálnych vecí a rodiny, ktoré do Národného programu rozvoja životných podmienok osôb so zdravotným postihnutím na roky 2014 – 2020 zaradilo úlohu nastaviť udržateľný mechanizmus systémového financovania strešných mimovládnych združení, ktoré sú zároveň reprezentatívnymi organizáciami osôb so zdravotným postihnutím. V rámci aktualizácie programu bol tento termín pre splnenie tejto úlohy nastavený na toto prebiehajúce volebné obdobie. Aktualizácia národného programu sa uskutočnila za účasti zástupcov reprezentatívnych organizácií osôb so zdravotným postihnutím a národný program im bol predložený aj v rámci medzirezortného pripomienkového konania. K zmene termínu plnenia úlohy nás donútil záujem nájsť riešenie, ktoré by akceptovali všetci zainteresovaní, a nepochybne aj preto ani pri rokovaniach o zmenách, ani v rámci medzirezortného pripomienkového konania nikto túto zmenu nenamietal a došlo k zhode všetkých vládnych i mimovládnych inštitúcií a organizácií. V tejto súvislosti naše ministerstvo spolupracuje aj s Úradom splnomocnenca vlády Slovenskej republiky pre občiansku spoločnosť. Ako uvádzate, jedným z možných spôsobov riešenia danej situácie je financovanie strešných organizácií, môže riešiť zmenou zákona 544 o dotáciách v pôsobnosti ministerstva práce, sociálnych vecí a rodiny. Avšak definitívu návrhu a spôsobu riešenia je potrebné dospieť aj v spolupráci s reprezentatívnymi organizáciami osôb so zdravotným postihnutím, tak ako to ukladá čl. 4 ods. 3 Dohovoru Organizácie Spojených národov o právach osôb so zdravotným postihnutím. Pre úplnosť by som rád dodal, že aj v Programovom vyhlásení vlády Slovenskej republiky na roky 2016 – 2020 sa vláda Slovenskej republiky zaviazala reprezentatívne organizácie osôb so zdravotným postihnutím zapojiť do monitorovania Dohovoru OSN o právach osôb so zdravotným postihnutím s cieľom zvýšenia ich kvality života. Ďakujem. Skončil som.
Paška, Pavol, predseda NR SR (2014-07-08):
(Hlasovanie.) 132 prítomných, 76 za, 55 sa zdržalo, 1 nehlasoval. Tieto body sme schválili.
Poliačik, Martin, poslanec NR SR (2016-04-20):
Pani poslankyňa, ja vám ďakujem veľmi pekne, lebo to, čo ste hovorili, ešte nezaznelo. Na jednej strane by som mal byť nahnevaný, lebo som s tým chcel začať ja, ale tak je to vec, o ktorej určite nemusíme byť malicherní, a je potrebné ju opakovať aj viackrát. A je to veľká výzva, ktorá sa nedala napísať do programového vyhlásenia vlády veľkými písmenami, ale stojí pred nami všetkými a to je výzva vrátiť dôveru v štát občanom. Dôveru v štát, že dokážeme zabezpečiť práva aj pre tých slabších, nielen pre tých silných, dôveru v štát, že dokáže byť zabezpečená zdravotnícka starostlivosť bez toho, aby sa cez cétečká a podobné projektíky vykrádali nemocnice a zdravotnícke zariadenia. Dôveru v štát, že deťom bude ponechaný priestor na slobodné rozhodovanie a že sa naučia myslieť, triediť informácie, že budú mať aj dejiny podané v kontexte a že to, čo nám bolo v tomto štáte dané v zásade zadarmo, to jest demokracia, liberálna demokracia a princípy právneho štátu, si začneme vážiť ako niečo, za čo ľudia umierali v tisícoch a čo bolo vybojované v niekoľkých revolúciách. Toto všetko je obrovskou výzvou na nasledujúce štyri roky a je to jediná výzva, v ktorej akékoľvek delenie na opozíciu – koalíciu nedáva absolútne žiadny zmysel. Pred touto výzvou stojí každý civilizovaný človek v tomto štáte, každý kultúrny človek v tomto štáte a každý človek, ktorý nebude pomeriavať zlodejiny a fašizmus ako horšie a menšie zlo, ale ktoré obidva tieto zlá bude chápať ako rovnocenné.
P. Farkas, poslanec: (2001-12-13):
J. Migaš, predseda NR SR: Čiže budeme hlasovať o bode č. 3 pozmeňujúceho návrhu pána poslanca Tatára, o bode 3. Máte to na druhej strane. (Hlasovanie.) Prítomných je 130 poslancov, za 38, proti 44, zdržalo sa 40, nehlasovalo 8. Bod č. 3 sme neschválili z pozmeňujúceho návrhu pána poslanca Tatára. Ďalšie.
Blaha, Ľuboš, podpredseda NR SR (2024-05-03):
Dávam teraz slovo spravodajcovi, ktorého určil navrhnutý gestorský výbor pre obranu a bezpečnosť, opäť poslancovi Gáborovi Grendelovi. Nech sa páči.
Blanár, Juraj, podpredseda NR SR (2022-06-22):
Príjemné popoludnie, vážené panie poslankyne, páni poslanci, budeme pokračovať v popoludňajšom rokovaní šiesteho dňa 66. schôdze Národnej rady Slovenskej republiky podľa odsúhlasenej zmeny programu prvým čítaním o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony . Tento vládny návrh zákona máte uverejnený pod parlamentnou tlačou 1037, návrh na pridelenie a prerokovanie výborom je v rozhodnutí č. 1078. Tak ako som uviedol, ešte raz zopakujem, návrh na jeho pridelenie na prerokovanie výborom je v rozhodnutí predsedu Národnej rady č. 1078. Prosím podpredsedu vlády Slovenskej republiky Štefana Holého, aby v zastúpení podpredsedníčky vlády a ministerky investícií, regionálneho rozvoja a informatizácie vládny návrh zákona v pléne uviedol. Nech sa páči, pán podpredseda vlády, máte slovo.
Laššáková, Jana, podpredsedníčka NR SR (2015-03-18):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa niekto hlási do rozpravy ústne. Nie je tomu tak, vyhlasujem všeobecnú rozpravu za skončenú. Pán navrhovateľ, chcete niečo dodať? Nie. Pán spravodajca? Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona má parlamentnú tlač 1405, návrh na jeho pridelenie na prerokovanie výborom je v rozhodnutí č. 1414. Dávam slovo poslancovi opäť Viskupičovi, aby za skupinu poslancov návrh zákona uviedol. Nech sa páči, pán navrhovateľ. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1405.)
J. Brocka, poslanec: (2010-01-29):
No, pán predseda vlády, my si plníme svoje ústavné povinnosti, toto je naše právo pomenovať to, že váš minister zlyhal a vie to celý svet. Je to škandál, naozaj, že o tom s posmechom písali v novinách na celom svete. A ak vám to ešte neprišlo, tak počkajte a budeme pokračovať v rozprave a vám to dopovieme.